**DĖL PRITARIMO MELIORACIJOS STATINIŲ REKONSTRAVIMO PROJEKTAMS**

2023 m. spalio 16 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 24 punktu, 15 straipsnio 4 dalimi, Lietuvos Respublikos melioracijos įstatymo 7 straipsnio 3 dalimi, Lietuvos žemės ūkio ir kaimo plėtros 2023–2027 metų strateginio plano intervencinės priemonės ,,Investicijos į melioracijos sistemas“ įgyvendinimo taisyklėmis, patvirtintomis Lietuvos Respublikos žemės ūkio ministro 2023 m. rugpjūčio 24 d. įsakymu Nr. 3D-563, ūkininkės Adrianos Šedienės 2023-10-13 prašymu Nr. 1, ūkininko Irmanto Tarvydžio 2023-10-13 prašymu Nr. 1, Lašų žemės ūkio bendrovės 2023-10-13 prašymu Nr. 1 ir asociacijos „Miliūnų melioracija“ 2023-10-16 prašymu, Rokiškio rajono savivaldybės taryba n u s p r e n d ž i a:

1. Pritarti investiciniams projektams ir paramos paraiškų projektams teikimui pagal Lietuvos žemės ūkio ir kaimo plėtros 2023–2027 metų strateginio plano intervencinės priemonę ,,Investicijos į melioracijos sistemas“ savivaldybės administracijai dalyvaujant partnerio teisėmis:

1.1. ūkininkės Adrianos Šedienės investiciniam projektui „Dalies melioracijos statinių rekonstravimas Žiobiškio k. v. Rokiškio r.“;

1.2. ūkininko Irmanto Tarvydžio investiciniam projektui „Dalies melioracijos statinių rekonstravimas Kamajų ir Panemunėlio k. v. Rokiškio r.“;

1.3. Lašų žemės ūkio bendrovės investiciniam projektui „Dalies melioracijos statinių rekonstravimas Kriaunų, Lašų ir kt. k. v. Rokiškio r.“;

1.4. asociacijos „Miliūnų melioracija“ investiciniam projektui „Asociacijos „Miliūnų melioracija“ nariams ir valstybei priklausančių melioracijos sistemų rekonstravimas Gerkonių kadastro vietovėje“.

2. Nustatyti, kad sprendimo 1 punkte paminėtiems projektams savivaldybės administracija finansinio įnašo nenumato.

3. Įgalioti Rokiškio rajono savivaldybės administracijos direktorių savivaldybės administracijos vardu pasirašyti jungtinės veiklos sutartis dėl sprendimo 1 punkte nurodytų projektų rengimo, teikimo finansinei paramai gauti ir įgyvendinimo.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**SPRENDIMO PROJEKTO**

**DĖL PRITARIMO MELIORACIJOS STATINIŲ REKONSTRAVIMO PROJEKTAMS**

**AIŠKINAMASIS RAŠTAS**

*2023-10-16*

Projekto rengėjas – Žemės ūkio skyriaus vyriausioji specialistė Dovilė Markevičienė.

Pranešėjas komitetų ir tarybos posėdžiuose – Žemės ūkio skyriaus vedėja Jolanta Jasiūnienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Pritarti rajono ūkininkų, žemės ūkio bendrovės ir melioracijos statinių naudotojų asociacijos melioracijos statinių rekonstravimo projektams. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymas, Lietuvos Respublikos melioracijos įstatymas, Lietuvos žemės ūkio ir kaimo plėtros 2023–2027 metų strateginio plano intervencinės priemonės „Investicijos į melioracijos sistemas“ įgyvendinimo taisyklės, patvirtintos Lietuvos Respublikos žemės ūkio ministro 2023 m. rugpjūčio 24 d. įsakymu Nr. 3D-563. |
| 3. | Laukiami rezultatai | Investicijos į žemės ūkiui būtinąją infrastruktūrą sudarys palankesnes ekonomines sąlygas žemdirbystei, geresniam melioracijos statinių veikimui. |
| 4. | Lėšų poreikis ir šaltiniai | **Europos žemės ūkio fondas kaimo plėtrai, valstybės biudžetas, Melioracijos statinių naudotojų asociacijos, žemės ūkio bendrovės ir ūkininkų lėšos. Savivaldybės lėšų nenumatoma.** |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |